CELEX: C2005/171/52
Language: hu
Date: 2005-07-09 00:00:00
Title: T-175/05. sz. ügy: Az Akzo Nobel NV, az Akzo Nobel Nederland BV, az Akzo Nobel AB, az Akzo Nobel Chemicals BV, az Akzo Nobel Functional Chemicals BV, az Akzo Nobel Base Chemicals AB és az Eka Chemicals AB által az Európai Közösségek Bizottsága ellen 2005. április 27-én benyújtott kereset

9.7.2005   
            
            
               HU
            
            
               Az Európai Unió Hivatalos Lapja
            
            
               C 171/32
            
         Az Akzo Nobel NV, az Akzo Nobel Nederland BV, az Akzo Nobel AB, az Akzo Nobel Chemicals BV, az Akzo Nobel Functional Chemicals BV, az Akzo Nobel Base Chemicals AB és az Eka Chemicals AB által az Európai Közösségek Bizottsága ellen 2005. április 27-én benyújtott kereset
   (T-175/05. sz. ügy)
   (2005/C 171/52)
   Az eljárás nyelve: angol
   Az Akzo Nobel NV (székhelye: Arnhem [Hollandia]), az Akzo Nobel Nederland BV (székhelye: Arnhem [Hollandia]), az Akzo Nobel AB (székhelye: Stockholm [Svédország]), az Akzo Nobel Chemicals BV (székhelye: Amersfoort [Hollandia]), az Akzo Nobel Functional Chemicals BV (székhelye: Amersfoort [Hollandia]), az Akzo Nobel Base Chemicals AB (székhelye: Skoghall [Svédország]) és az Eka Chemicals AB (székhelye: Bohus [Svédország]), képviseli: C. R. A. Swaak és A. Kayhko jogászok, 2005. április 27-én keresetet nyújtottak be az Európai Közösségek Elsőfokú Bíróságához az Európai Közösségek Bizottsága ellen.
   A felperesek a keresetükben azt kérik, hogy az Elsőfokú Bíróság:
   
               —
            
            
               az EK 231. cikk alapján vizsgálja meg a C(2004)4876 végl. bizottsági határozat jogszerűségét;
            
         
               —
            
            
               az EK 231. cikk alapján semmisítse meg a megtámadott határozatot;
            
         
               —
            
            
               vagy, másodlagosan, csökkentse a bírság összegét;
            
         
               —
            
            
               mindkét esetben kötelezze a Bizottságot a saját és a felperesek költségeinek viselésére.
            
         Jogalapok és fontosabb érvek:
   A felperesek vitatják az EK 81. cikk és az EGT 53. cikk alapján indított eljárásban (COMP/E-1/37.773 monoklórecetsav-ügy) 2005. január 19-én hozott határozatot, amelyben a Bizottság megállapította, hogy a felperesek az EGT monoklórecetsav ágazatában az árak rögzítését, a piac felosztását és a versenytársak elleni közös fellépést célzó összetett megállapodásokban és összehangolt magatartásban vettek részt, és bírságot szabott ki a felperesekre.
   A keresetük megalapozása érdekében a felperesek előadják, hogy a Bizottság nyilvánvaló mérlegelési hibát vétett, és megsértette az 1/2003 rendelet (1) 23. cikkének (2) bekezdését azzal, hogy a jogsértést tévesen az Akzo Nobel-csoport fő holding társaságának, az Akzo Nobel NV-nek, valamint az Akzo Nobel AB-nek is a terhére rótta. A felperesek állítása szerint az Akzo Nobel NV-nek nem volt meghatározó befolyása a leányvállalatainak kereskedelem-politikájára.
   A felperesek előadják továbbá, hogy a felperesekre egyetemlegesen kiszabott bírság a monoklórecetsav üzletágban tevékeny svéd társaságok tekintetében meghaladja az 1/2003 rendelet által előírt, a bevétel 10 %-ban meghatározott korlátot.
   A felperesek ezen felül hivatkoznak az EK 253. cikk szerinti indokolási kötelezettség megsértésére.
   Másodlagosan arra hivatkoznak, hogy a Bizottság számos hibát vétett a bírság összegének kiszámítása során. A felperesek álláspontja szerint a Bizottság tévedett a társaságok minősítésében, amikor a bírság alapjának meghatározása érdekében a jogsértés súlyosságát mérlegelte, megsértette az arányosság elvét azzal, hogy téves szorzót alkalmazott, valamint az egyenlő bánásmód követelményét azzal, hogy az 1998-as engedékenységi közleményt (2) helytelenül alkalmazta.
   
      (1)  A Szerződés 81. és 82. cikkében meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL L 1., 2003.1.4., 1. o.).
   
      (2)  A Bizottság közleménye a kartell ügyek esetében a pénzbírságok alóli mentességről és a pénzbírságok csökkentéséről (2002/C 45/03)